Mke atimuliwa kuchinja kuku bila idhini ya mume

Mke atimuliwa kuchinja kuku bila idhini ya mume 

Mwanadada alipata talaka baada ya kuwachinjia wazazi wake kuku bila idhini ya mumewe. 
Duru zinasema demu alitembelewa na wazazi wake na akawakaribisha kwa njia ya kipekee. Jamaa aliporejea, alipigwa na butwaa kuona wakwe wakipiga gumzo sebuleni kabla ya kubaini kuku wake wawili walikuwa kitoweo. 
Jamaa alichemka na kuanza kuvuruga kila mmoja. "Unadhani mimi ni mjinga. Kwa nini uliwakaribisha wazazi wako bila kuniarifu. Nani alikuambia uwachinjie kuku wangu. Kuanzia sasa naomba kila mmoja aione nyumba yangu paa. Mimi siwezi kuoa mwanamke kiherehere kama wewe," jamaa alifoka kwa hasira. 
lliripotiwa kuwa demu na wazazi wake walichomoka haraka wakihofia jamaa angewachukulia hatua zaidi.